கேள்வி: சஞ்சீவ் கபூர் - ஆரம்ப கால வாழ்க்கை பற்றி தகவல் சொல்.
பதில்: கபூர், ஏப்ரல் 1964 இல் இந்தியாவின் ஹரியானா இந்தியாவின் மாநிலங்களும் ஆட்சிப்பகுதிகளும் அமைந்துள்ள அம்பாலா மாவட்டம் பிறந்தார். தனது குழந்தைப் பருவத்தை பல வட இந்தியா நகரங்களில் கழித்தார். புதுடெல்லியின் பூசாவில் உள்ள உணவு & ஊட்டச்சத்து உணவக மேலாண்மை தொழில்நுட்பக் கழகத்திலிருந்து உணவக மேலாண்மைச் சான்றிதழ் பட்டம் பெற்ற பின்னர் 1984ஆம் ஆண்டில் விருந்தோம்பல் துறையில் தனது வாழ்க்கையைத் தொடங்கினார். இவர், அலியோனா என்பவரை மணந்தார். இவரின் மனைவி ''டர்மெரிக் விஷன் பிரைவேட் லிமிடெட்'' என்ற இவரது வணிகத்தின் ஒரு பகுதியாக இருக்கிறார்.[http://articles.timesofindia.indiatimes.com/2010-12-20/people/28241632_1_astro-food-food-alyona-kapoor "Sanjeev Kapoor's Food Channel in HD"] . ''தி டைம்ஸ் ஆஃப் இந்தியா''. 20 December 2010. வாரணாசி, நியூசிலாந்து போன்ற பல்வேறு இடங்களில் பல உணவகங்களில் பணியாற்றிய பின்னர், 1992ஆம் ஆண்டில் மும்பையில் உள்ள சென்டார் விடுதியில் இளைய நிர்வாக சமையல்காரரானார். ''எச் அண்ட் எஃப்எஸ்'' வழங்கிய சிறந்த நிர்வாக சமையல்காரர் (செஃப்) விருது மற்றும் சுவிட்சர்லாந்து ஜெனீவாவில் இந்திய சமையல் சங்கங்களின் கூட்டமைப்பு வழங்கிய மெர்குரி தங்க விருது ஆகியவற்றையும் பெற்றவர். சிங்கப்பூர் வான்வழி நிறுவனத்தின் சர்வதேச சமையல் குழுவின் முக்கிய உறுப்பினர்களில் ஒருவராக இவர் உள்ளார்.
கேள்வி: சஞ்சீவ் கபூர் - விருதுகள் பற்றி தகவல் சொல்.
பதில்: * நான்காவது மிக உயர்ந்த இந்திய தேசிய மரியாதையான பத்மசிறீ (2017) * புதுடெல்லியின் உலக உணவு இந்தியா 2017 இல் 918 கிலோ கிச்சடியை நேரடியாக சமைத்ததன் மூலம் கின்னஸ் உலக சாதனைகள் படைத்தார். * ஆர்வர்டு சங்கம் வெளியிட்ட சஞ்சீவ் கபூர் பற்றிய ஆய்வு * இந்தியத் தொலைக்காட்சிக் கழக விருது (2015) - பிரபலமான சமையல்காரர் & தொழில்முனைவோருக்கு (ஜைகா-இ-ஹிந்த்) * சிறந்த சமையல் நிகழ்ச்சிக்கான இந்திய தொலைக்காட்சி அகாடமி விருதுகள் (2010, 2004, 2002) (கானா கசானா) * இந்திய உணவு வகைகளின் புகழ் மற்றும் பங்களிப்புக்காக இந்திய அரசால் 'இந்தியாவின் சிறந்த சமையல்காரர்' என்ற தேசிய விருது * 'இந்தியாவின் மிகவும் நம்பகமான 100 நபர்களின்' ரீடர்ஸ் டைஜஸ்ட் தனது பட்டியலில் 31 வது இடத்தையும், போர்ப்ஸ் தனது பட்டியலில் 'சிறந்த 100 இந்திய பிரபலங்களின்' பட்டியலில் 34 வது இடத்தையும் இவருக்கு அளித்தது. * ''மாஸ்டர் செஃப் இந்தியா சீசன்'' 3 மற்றும் 4 க்கான நடுவர்களின் குழுவில் இருந்தார்.